1. juulil 2022 esitatud hagi – QF versus nõukogu
(kohtuasi T-386/22)
Kohtumenetluse keel: prantsuse
Pooled
Hageja: QF (esindajad: advokaadid T. Marembert ja A. Bass)
Kostja: Euroopa Liidu Nõukogu
Nõuded
Hageja palub Üldkohtul:
tühistada nõukogu 8. aprilli 2022. aasta otsus (ÜVJP) 2022/582, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega1, hagejat puudutavas osas;
tühistada nõukogu 8. aprilli 2022. aasta rakendusmäärus (EL) 2022/581, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega1, hagejat puudutavas osas;
mõista kohtukulud välja nõukogult.
Väited ja peamised argumendid
Hageja põhjendab oma hagi üheainsa väitega, et on tehtud ilmselge hindamisviga. Hageja väidab esiteks, et nõukogul ei ole ühtki tõendit, mis vastaks Euroopa Liidu kohtupraktika nõuetele tõendamisstandardi ja tõendite kvaliteedi osas, ning teiseks, et ükski nõukogu põhjenduste kinnitustest ei ole tõendatud. Lõpuks esitab hageja oma väite põhjendamiseks varalist olukorda kajastavaid tõendeid, mis võimaldavad kindlaks teha, et nõukogu põhjendused on ekslikud.
____________
1     Nõukogu 8. aprilli 2022. aasta otsus (ÜVJP) 2022/582, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2022, L 110, lk 55).
1     Nõukogu 8. aprilli 2022. aasta rakendusmäärus (EL) 2022/581, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT 2022, L 110, lk 3).